stanford-oval/wikipedia huggingface dataset:
גרשון ברגסון
ספר יובל

מירי ברוך ויעל פישביין (עורכות), בין חינוך לספרות ילדים: שי לגרשון ברגסון, קריית גת: קוראים, תשס"ה 2005.
לקריאה נוספת

יעל פישביין, 'גרשון ברגסון: מחנך לאורך כל הדרך', בתוך: בין חינוך לספרות ילדים (תשס"ה 2005), עמ' 12–30. (רשימת פרסומים חלקית: עמ' 30)
'Bergson, Gershon,' in: Who's who in world Jewry, 1972, p. 88.
הערות שוליים

↑  לאה ברגסון לבית זליגמן, יששכר ברגסון: דפי עד שמילא גרשון ברגסון, במאגר המרכזי של שמות קרבנות השואה, אתר יד ושם.
↑  וראו:'נימוקי ועדת הפרס למתן "פרס זאב"', ספרות ילדים ונוער 31, 118–119 (2004), 48–52.
↑  ראו קבלת העיטור , בטקס יקירי ירושלים 2005, באתר עיריית ירושלים.
↑  סקירה: מ. משב, ספרים חדשים עיון ראשון: פרץ בצד מנור, מעריב, טור 2, 6 בספטמבר 1985; כותבים לנו: מיהו העורך, מעריב, טור 3, 19 בפברואר 1986.
| --- | --- |
בקרת זהויות :  NLI: 987007296347305171  PLWABN: 9810701431305606  LCCN: n85030054  SUDOC: 234100559  VIAF: 75274447   WorldCat (עם VIAF): 75274447
דייוויד אוילאו

| --- | --- |

 לידה:  1 באפריל 1976 (בן 48) אוקספורד, הממלכה המאוחדת 
 סוגה מועדפת:  קומדיה שייקספירית 
 מדינה:  הממלכה המאוחדת, ארצות הברית, ניגריה 
 תקופת הפעילות:  מ-1998 
 מקום לימודים:  האקדמיה למוזיקה ולאמנויות הדרמה של לונדון  המכללה העירונית איזלינגטון 
 בן או בת זוג:  ג'סיקה אוילאו (1998–?) 
 פרסים והוקרה:  קצין במסדר האימפריה הבריטית  פרסי יאן צ'רלסון 
 פרופיל ב-IMDb
 
דייוויד אוילאו לצד אשתו ג'סיקה אוילאו, 2011
דייוויד אויטוקונבו אוילאו  (באנגלית: David Oyetokunbo Oyelowo; נולד ב-1 באפריל 1976) הוא שחקן ובמאי קולנוע אנגלי, מועמד שלושה פרסי גלובוס הזהב ושני מועמדויות לפרס אמי. התפרסם בזכות הופעותיו בסרטים "כוכב הקופים: המרד", "ג'ק ריצ'ר", "המשרת" ו"סלמה".
ביוגרפיה

אוילאו נולד בעיר אוקספורד, אוקספורדשייר, אנגליה להורים מהגרים מניגריה. בגיל שש, עבר עם משפחתו ללאגוס, ניגריה, שם עבד אביו סטיבן בחברת התעופה הלאומית ואימו בחברת רכבות. דייוויד למד בפנימייה "בסגנון צבאי" בזמן שגדל בלגוס, ניגריה. הם חזרו ללונדון כאשר אוילאו היה בן ארבע עשרה, והם והתיישבו באיזלינגטון, לונדון.
בזמן שנרשם ללימודי תיאטרון במכללת "City and Islington" המורה שלו הציע לו להיות שחקן. אוילאו נרשם במשך שנה לקורס במשחק באקדמיה למוזיקה ולאמנויות הדרמה של לונדון (LAMDA). הוא סיים את לימודיו בשנת 1998. הוא העביר את זמנו גם בתיאטרון הנוער הלאומי בלונדון.
קריירת משחק

אוילאו החל את דרכו כשחקן בסדרת הדרמה הבריטית "ספוקס" בתפקיד הסוכן החשאי דני האנטר.
התגלה לראשונה כשחקן קולנועי בשנת 2006 בעיבוד הקולנועי של קנת בראנה למחזה "כטוב בעיניכם" בתפקיד אורלנדו די-בוא ובדרמה "המלך האחרון של סקוטלנד". בשנת 2007 הופיע בסדרת הדרמה "חמישה ימים" וכשנה לאחר מכן שיחק בסרט משרת.
ב-2011 השתתף אוילאו בסרט המדע בדיוני המצליח "כוכב הקופים: המרד" בתור סטיבן ג'ייקובס הבוס של המדען ויל רודמן (ג'יימס פרנקו).
אוילאו העלה את מעמדו כשחקן הוליוודי בשנת 2012 לאחר מספר הופעות מרשימות שרשם בין היתר, בהפקת הפעולה של טום קרוז "ג'ק ריצ'ר" בתפקיד הבלש אמרסון, במותחן של לי דניאלס "העיתונאי", בסרט המלחמה התעופתי "זנבות אדומים" בתור טייס הקרב ג'ו ליטל, בסרטו של סטיבן ספילברג "לינקולן" בתור חייל צבא האיחוד איירה קלארק ובסרט העצמאי של הבמאית אווה דוברני "אמצע שום מקום".
ב-2013 שיחק אוילאו בדרמה ההיסטורית "המשרת" בתפקיד לואיס בנו הבכור של משרת הבית הלבן ססיל גיינס (פורסט ויטאקר). בשנת 2014 הופיע אוילאו בתפקיד מרטין לותר קינג בדרמה ההיסטורית המוערכת בהפקת אופרה וינפרי "סלמה", על משחקו בסרט הועמד לפרס גלובוס הזהב לשחקן הטוב ביותר. באותה שנה השתתף אוילאו גם בדרמת הפשע "שנה קשוחה מאוד" ובסרט החלל של כריסטופר נולאן "בין כוכבים".
בשנת 2023 שיחק בתפקיד הראשי באס ריבס, במיני סדרה בשם זה. על תפקיד זה קיבל מועמדות לפרס גלובוס הזהב לשחקן הטוב ביותר במיני-סדרה או בסרט טלוויזיה.
אקטיביזם

באוקטובר 2023, אוילאו, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.
חיים אישיים

הוא נשוי לשחקנית ג'סיקה אוילאו, שאיתה יש לו ארבעה ילדים. הם גרים בלוס אנג'לס, קליפורניה.
אוילאו הוא בעל אזרחות כפולה,  הוא ואשתו הפכו לאזרחים אמריקאים ב-20 ביולי 2016. על כך הצהיר, "עשיתי סרט בשם סלמה... ושסרט זה מתמקד בזכויות הצבעה ואני גר כאן כמעט 10 שנים וכדי להסתובב ולעשות סרט על זכויות הצבעה ואומר לאנשים להצביע, ואתה לא יכול להצביע בעצמך זה קצת צבוע. החלטתי שהגיע הזמן לעשות את זה ואין זמן טוב יותר מעכשיו."
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2001 | Dog Eat Dog | סי.ג'יי |  |
| 2005 | אפקט הרעם | פיין |  |
| 2005 | הכלה של החבר שלי | גרהאם |  |
| 2005 | מחיר הבגידה | שוטר |  |
| 2006 | כטוב בעיניכם | אורלנדו דה בויס |  |
| 2006 | המלך האחרון של סקוטלנד | ד"ר ג'ונג'ו |  |
| 2008 | Who Do You Love? | מאדי ווטרס |  |
| 2009 | זעם | הומאר |  |
| 2011 | כוכב הקופים: המרד | סטיבן ג'ייקובס |  |
| 2011 | העזרה | הכומר גרין |  |
| 2011 | 96 דקות | דווין |  |
| 2012 | זנבות אדומים | ג'ו ליטל |  |
| 2012 | העיתונאי | יארדלי |  |
| 2012 | Middle of Nowhere | בריאן | מועמדויות: פרס אינדפנדנט ספיריט לשחקן המשנה הטוב ביותר |
| 2012 | לינקולן | אירה קלארק |  |
| 2012 | ג'ק ריצ'ר | אלכס רודין |  |
| 2013 | המשרת | לואיס גיינס |  |
| 2014 | זמיר | פיטר סנודן | מועמדויות: פרס גלובוס הזהב לשחקן הטוב ביותר - מיני-סדרה או סרט טלוויזיה מועמד פרס אמי לבידור בפריים טיים לשחקן ראשי במיני סדרה או בסרט טלוויזיה (אנ') (2015) פרס סטלייט לשחקן הטוב ביותר - מיני-סדרה או סרט טלוויזיה |
| 2014 | בין כוכבים | מנהל בית ספר |  |
| 2014 | Default | אטלס |  |
| 2014 | סלמה | מרטין לותר קינג | מועמדויות: פרס גלובוס הזהב לשחקן הטוב ביותר - סרט דרמה פרסי איגוד מבקרי הקולנוע האמריקאי לשחקן הטוב ביותר פרס אינדפנדנט ספיריט לשחקן הראשי הטוב ביותר פרס סטלייט לשחקן הטוב ביותר - סרט קולנוע |
| 2014 | שנה קשוחה מאוד | לורנס |  |
| 2015 | שבויה | בריאן ניקולס |  |
| 2015 | חמישה לילות במיין | שרווין |  |
| 2016 | נינה | קלייטון הנדרסון |  |
| 2016 | מלכה שחורה | רוברט קטנדה |  |
| 2016 | הממלכה המאוחדת | סרטסה קחאמה |  |
| 2018 | פרדוקס קלוברפילד | קייל |  |
| 2018 | קמט בזמן | הזה |  |
| 2018 | גרינגו (אנ')‏ | הרולד סוינקה |  |
| 2019 | אל תעזבי | הבלש ג'ק רדקליף |  |
| 2020 | בואו נברח | ג'ק ליטלטון |  |
| 2020 | איש המים | עמוס בון | גם במאי ומפיק |
| 2020 | שמי חצות | טום אדוואלה |  |
| 2021 | כאוס מהלך | אהרון |  |
| 2021 | פיטר ראביט 2 | נייג'ל באסיל ג'ונס |  |
| 2022 | תראו אותם רצים | מרווין קוקר-נוריס |  |
| 2023 | אחרי (אנ') | דאיו | סרט קצר |
| 2024 | הספר של קלרנס (אנ') |  |  |
| 2024 | משחק תפקידים (אנ') | דייב בראקט |  |
| TBA | Solitary | כריס ניובורן |  |
| TBA | Sweet Thunder | שוגר ריי רובינסון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1998 | מייזי ריין | סוני מקדונלד | פרק: “Food of Love” |
| 2004-2002 | ספוקס | דני האנטר | 26 פרקים |
| 2005 | בחלוף השנים | פטריק | 2 פרקים |
| 2006 | לירות בשליח | ג'וזף פסקל | סרט טלוויזיה של BBC Two |
| 2006 | מאיו | אדי ברטון | פרק: “Episode #1.8” |
| 2007 | חמישה ימים | מאט וולינגס | 4 פרקים |
| 2008 | צימוק בשמש | ג'וזף אסאגי | סרט טלוויזיה של ABC |
| 2008 | The Passion | יוסף הרמתי | פרק: "Episode #1.4" |
| 2008 | סוכנות הבלשיות מספר 1 | קרמלין בוסאנג | פרק: “The No. 1 Ladies' Detective Agency” |
| 2009 | Small Island | ג'ילברט | סרט טלוויזיה של BBC One |
| 2010 | Blood and Oil | קימי טובודו | סרט טלוויזיה של BBC |
| 2011-2010 | Glenn Martin, DDS | מורה / קלרנס | דיבוב; 2 פרקים |
| 2011 | האישה הטובה | השופט אדוארד וולדון | פרק: “Two Courts” |
| 2013 | Complicit | אדוארד אקובו | סרט טלוויזיה של ערוץ 4 |
| 2018-2014 | מלחמת הכוכבים: המורדים | אלכסנדר קאלוס | דיבוב; 30 פרקים |
| 2014 | רובוט צ'יקן | סבסטיאן | דיבוב; פרק: "Walking Dead Lobster" |
| 2019-2017 | משמר האריות | סקאר | דיבוב; 17 פרקים |
| 2019-2018 | עלובי החיים | ז'אבר | 6 פרקים |
| 2019 | סרט ביתי: הנסיכה הקסומה | הנסיך האמפרדינק | פרק: "Chapter Six: The Fire Swamp" |
| 2021 | The Girl Before | אדוארד | מיני-סדרה |
| 2023 | Lawmen: Bass Reeves | באס ריבס (אנ') | תפקיד ראשי; 8 פרקים  גם מפיק בפועל מועמד פרס גלובוס הזהב לשחקן הטוב ביותר במיני-סדרה או בסרט טלוויזיה (2024)  מועמד פרס בחירת מבקרי הטלוויזיה לשחקן הטוב ביותר במיני סדרה או בסרט טלוויזיה (2024)  מועמד פרס גילדת שחקני המסך לשחקן הטוב ביותר במיני-סדרה או בסרט טלוויזיה (אנ') (2024) |
| 2023–הווה | סילו (אנ') | הולסטון | תפקיד ראשי; 10 פרקים |
דיירון שארפ

| --- | --- |

שארפ בשנת 2022
 לידה:  6 בנובמבר 2001 (בן 22) גרינוויל, קרוליינה הצפונית, ארצות הברית
 עמדה:  פאוור פורוורד, סנטר
 גובה:  2.06 מטר
 מספר:  20
 מכללה:  אוניברסיטת קרוליינה הצפונית
 דראפט:  בחירה מספר 29, 2021 פיניקס סאנס
 קבוצות כשחקן
 2021–:  ברוקלין נטס
דיירון יושה שארפ (באנגלית: Day'Ron Yusha Sharpe; נולד ב-6 בנובמבר 2001) הוא כדורסלן אמריקאי המשחק בקבוצת ברוקלין נטס מליגת ה-NBA, בעמדות הפאוור פורוורד והסנטר.
קריירת תיכונים ומכללות

שארפ נולד בעיר גרינוויל שבקרוליינה הצפונית. בשנת 2019 למד באקדמיית הספורט "מונטוורדה" שבפלורידה, לצד שחקני ה-NBA לעתיד סקוטי בארנס, קייד קנינגהם ומוזס מודי. בשנת 2020 החל ללמוד באוניברסיטת קרוליינה הצפונית בצ'אפל היל, ובעונתו היחידה בקבוצת הכדורסל שלה רשם ממוצעים של 9.5 נקודות, 7.6 ריבאונדים ו-1.4 אסיסטים למשחק.
קריירה מקצועית

שארפ נבחר בבחירה ה-29 של דראפט ה-NBA‏ 2021, על ידי פיניקס סאנס. כחודשיים לאחר מכן, באוגוסט 2021, הועבר עם ג'בון קרטר בטרייד לברוקלין נטס, תמורת לנדרי שאמט.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | ברוקלין | 32 | 8 | 12.2 | 0.577 | 0.286 | 0.585 | 5.0 | 0.5 | 0.3 | 0.5 | 6.2 |
| 2022/2023 | ברוקלין | 48 | 3 | 11.5 | 0.544 | 0.545 | 0.636 | 4.2 | 0.8 | 0.3 | 0.7 | 4.7 |
| 2023/2024 | ברוקלין | 61 | 1 | 15.1 | 0.571 | 0.267 | 0.610 | 6.4 | 1.4 | 0.4 | 0.7 | 6.8 |
| קריירה |  | 141 | 12 | 13.2 | 0.565 | 0.364 | 0.612 | 5.3 | 1.0 | 0.3 | 0.6 | 6.0 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | ברוקלין | 1 | 0 | 0.4 | 0.000 | 0.000 | 0.000 | 0.0 | 0.0 | 0.0 | 0.0 | 0.0 |
| 2022/2023 | ברוקלין | 2 | 0 | 9.8 | 0.667 | 0.000 | 1.000 | 3.0 | 2.5 | 0.0 | 0.5 | 3.0 |
| קריירה |  | 3 | 0 | 6.7 | 0.667 | 0.000 | 1.000 | 2.0 | 1.7 | 0.0 | 0.3 | 2.0 |
הערות שוליים

↑  Brooklyn Nets Acquire Jevon Carter, Draft Rights to Day’Ron Sharpe From Phoenix Suns
דרקוונטור

| דרקוונטור |
| --- | --- |
 
תקופה
יורה תחתון 201–199 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: דילופוזאוריים
סוג:: דרקוונטור
מין:: Dracovenator regenti
שם מדעי
 Dracovenator

דרקוונטור (שם מדעי: Dracovenator) הוא סוג של דינוזאור תרופוד ממשפחת הדילופוזאוריים שחי בתור היורה לפני 201-199 מיליון שנה. הדינוזאור התגלה בשנת 2005 בדרום אפריקה. משמעות השם הוא "צייד הדרקונים", עקב גילויו ליד הרי דראקנסברג.
דינוזאור זה הגיע לאורך 5.5-6.5 מטר ולפי כמה דעות גם ל-7 מטר ולמשקל 400 ק"ג, כך שהוא היה טורף-על ברחבי דרום אפריקה הקדומה. מהממצאים התגלו בעיקר עצמות לסת ושיניים ומהם נראה שהוא היה בעל "קסדה" גדולה מעל הלסתות בדומה לקרובו הדילופוזאורוס ואולי גם קצה עליון שנטה מטה. כנראה שהיה צייד דו-רגלי בעל רגליים חזקות אך זנב קטן.
בתקופתו היו הרבה יערות מחטניים בדרום אפריקה וחיו בהם מיני זוחלים כמו תנינים, מחודקי ראש ודינוזאורים כמו הלסוטוזאורוס והמסוספונדילוס שכנראה שימשו לדרקוונטור מזון.
גרשון בר-כוכבא

| --- | --- |
אין תמונה חופשית
 לידה:  1963 (בן 61 בערך) ניו יורק, ארצות הברית
 מדינה:  ישראל 
 השכלה:  ישיבת הדרום  ישיבת ניר קריית ארבע  האוניברסיטה העברית בירושלים 
 
גרשון בר-כוכבא (נולד בשנת 1963) הוא היסטוריון צבאי, מלמד במכללת אורות ישראל, מכללת אפרתה, אולפנת אמית נטע עלי זהב ובמדרשת חברון, וסגן-אלוף במילואים. תחומי התמחותו העיקריים הם היסטוריה צבאית בימי בית שני ותולדות היישוב היהודי בחברון.
ביוגרפיה

בר-כוכבא נולד בשם גרשון קסלר בניו-יורק בארצות הברית, ועלה לישראל בשנת 1970. אמו נשואה בשנית לעזרא יכין. הוא גדל ברחובות, למד בחטיבת ישיבת הדרום, ולאחר שסיים את לימודי התיכון בישיבה התיכונית ביד בנימין למד בישיבת ההסדר ניר בקריית ארבע. במסגרת לימודיו בישיבה התגייס לצבא לחיל השריון במסלול "הסדר", ולאחר מכן המשיך לקצונה באותו מסלול.
לאחר שסיים את לימודיו בישיבת ניר, חזר לשורות הצבא לבקשת מפקדיו וחתם קבע, ובמקביל למד בישיבות 'ניר' ו'שבי חברון'. הוא סיים את שירות הקבע כרב-סרן, מפקד בסיס ברמת הגולן, וקודם לדרגת סגן-אלוף במילואים, בתפקיד ראש מטה חטיבה 8 של השריון.
במהלך שירותו הצבאי עבר קורס פו"ם (פיקוד ומטה), שם עבר את עיקר הכשרתו הפיקודית ולמד את תורת הלחימה המודרנית אצל בנימין עמידרור. במהלך הקורס רכש חברים שנטלו חלק במערך הפיקודי של צה"ל, ביניהם דרור ויינברג, נועם תיבון (שהיה מח"ט חברון לפניו) ויוסי בכר.
במסגרת הדרישות של קורס פו"ם נדרש לחקור נושא צבאי מסוים, והתבקש להציג את המחקר שלו, בנושא הקרב בעמק הבכא, אז התוודע לכושר הרטוריקה שלו, המשחק והיכולת להציג נושאים מורכבים בצורה חווייתית. כשיצא לאזרחות, המשיך בר-כוכבא להעביר הרצאות שהתמקדו במורשת קרב. הוא אסף חומרים בתחומים נוספים, והרכיב הרצאות נוספות במגוון נושאים צבאיים, כגון ירושלים בתש"ח, המרד הגדול, מלחמת יום הכיפורים, מלחמות דוד ותולדות היישוב היהודי בחברון.
ביוגרפיה > מחקריו והרצאותיו

לאחר שחרורו מצה"ל, בשנת 2001, כתב את עבודת המוסמך באוניברסיטה העברית בנושא: "מסע אספסיינוס ליודפת: היבטים צבאיים ולוגיסטיים". בשנת 2008 השלים את עבודת הדוקטורט שכותרתה הייתה: "הפקת לקחים והיבטים לוגיסטיים בקרבות מצור של הצבא הרומי במרד הגדול".
משמש מרצה במכללת אורות ישראל ובמכללת אפרתה להיסטוריה של עם ישראל, וכן מדריך פדגוגי. במקביל מלמד היסטוריה בבית הספר אורות עציון-בנות באפרת.
במקביל לעבודתו החינוכית, מרצה בר-כוכבא במסגרות שונות וקהל היעד שלו מגוון מאוד, החל באנשי היי-טק וכלה במכינות קדם צבאיות. במהלך הרצאותיו מקפיד בר-כוכבא להשתמש במוצגים אותנטיים ובאמצעי המחשה ויזואליים כדי להכניס את הקהל לרוח התקופה הנלמדת, כולל חרבות, קשתות ואבני קלע, מתוך הנחה שדרך שימוש באמצעים ויזואליים ניתן יהיה להבין את ההתרחשות ההיסטורית בצורה ברורה יותר, ומה היו חוויותיהם של הלוחמים בקרבות הללו.
בספרו "כתובות אבן, עץ ונחושת במערת המכפלה", חושף בר-כוכבא באופן שיטתי ומלא את הכתובות בכל השפות ומכל התקופות המצויות בחלקים השונים – הן הגלויים והן הנסתרים של מכלול המבנים שמעל מערת המכפלה. אחת מתגליותיו הבולטות היא חשיפת פתחי הורדוס למערת המכפלה.
בספרו השני, "מקדש בלהבות: סיפור הקרב האחרון", שאותו כתב יחד עם הארכאולוג אהרון הורוביץ, מציגים השניים תמונה מפורטת של מהלכי המצור הרומי על ירושלים, בסיפור המשלב גבורה צבאית ותקווה לאומית שנכזבה, עד לפריצה אל תוך חומות העיר ושרפת המקדש. לצד תיאורים אלה מובאים בספר ממצאים ארכאולוגיים מהתקופה, שנחשפו בשנים האחרונות בעיר דוד ובירושלים הקדומה, על ידי שחזור חדש ומפורט של ירושלים בתפארתה בימי הבית השני.
ביוגרפיה > חיים אישיים

בר-כוכבא התגורר במשך למעלה משלושים שנה בשכונת אברהם אבינו בחברון, ובשנת תשפ"א עבר להתגורר ביישוב רבבה. נשוי לשלומית, בתו של משה זר, דמות ידועה במפעל ההתיישבות ביהודה ושומרון, ולהם תשעה ילדים.
במהלך שנותיו בצבא גילה ששם משפחתו קסלר, הוא כשמו של מצביא גרמני נודע בשם אולריך קסלר (Ulrich Kessler), שהיה גנרל מעוטר בלוּפְטְוַואפֶה במלחמת העולם השנייה. משהתוודע לכך החליט לשנות את שמו לבר-כוכבא; המצביא היהודי שבחקר תקופתו עסק רבות וחש אליו קשר מיוחד.
ספרים

מקדש בלהבות: סיפור הקרב האחרון (נכתב עם אהרון הורביץ), מכון מגלי"ם ומגיד, ירושלים: 2014.
כתובות אבן, עץ ונחושת במערת המכפלה, מדרשת חברון, קריית ארבע: 2016.
הפקת לקחים והיבטים לוגיסטיים בקרבות מצור של הצבא הרומי במרד הגדול, עבודת דוקטורט.
מאמרים

"המצור על יודפת והמצור על גמלא כמקרי בוחן לבחינת הפקת לקחים בצבא הרומי"", קתדרה 136 (תמוז, תש"ע), עמ' 7–36
"מצור גמלא במרד הגדול", אריאל, 195 – 196 (ניסן, תשע"א), עמ' 86–94
"הרא“ם (רבי אליהו מני) – אישיותו, דמותו ופועלו", כנס מחקרי חברון ויהודה הרביעי, תשע"ה, עמ' 45–63
"מצור טיטוס על ירושלים – הצעת שחזור מנגנון האספקה הרומי", מחקרי יהודה ושומרון, כה 1 תשע"ו, עמ' 59–88
"כתובות אבן, עץ ונחושת במערת המכפלה", כנס מחקרי חברון ויהודה–דברי הכנס החמישי, תשע"ו, עמ' 60–143.
"מסע טיטוס לירושלים – הצעת שחזור הרכב הכוחות ואופן התנועה", מחקרי יהודה ושומרון, כו 1, תשע"ז, עמ' 69 – 99.
"חמאם איברהים אל-חליל – בית המרחץ הגדול בחברון", כנס מחקרי חברון ויהודה–דברי הכנס השישי, תשע"ז, עמ' 28–68.
"השערים ההורדוסיים במתחם מערת המכפלה", כנס מחקרי חברון ויהודה–דברי הכנס השביעי, תשע"ח, עמ' 51–106.
"הרובע היהודי העתיק בחברון בתחילת המאה העשרים: מבנה, הווי ושרידים", קתדרה 169 (תשרי, תשע"ט), עמ' 45–75.
"תהליך התפתחותו של בנין ה'יוספיה' במערת המכפלה", במעבה ההר, גיליון 11(2), (אלול תשפ"א), עמ' 207–239.
"המצור הרומי על מצדה: הצעה לשחזור התנועה ומנגנון האספקה", מחקרי יהודה ושומרון, לא 2 (2022), עמ' 137–181.
"חמאם אל-בִּרְכֵּה בחברון", כנס מחקרי חברון ויהודה-דברי הכנסים י"א-י"ב, (תשפ"ג), עמ' 87–109.
"בריכת הסולטן בחברון: בחינה מחודשת", מחקרי יהודה ושומרון, לב 2, (2023), עמ' 163–197.
"המדרגה השביעית במערת המכפלה: הצו, החור בחומה, המדרגה והמנהרה", מחקרי יהודה ושומרון, לג 1 (2024), עמ' 67–105.
הערות שוליים

↑  חגית רוטנברג, מצביא על הבמה, באתר ערוץ 7, 25 בדצמבר 2003
↑  גרשון בר כוכבא - גבורה יהודית בימים ההם בזמן הזה, באתר יוטיוב, ‏27 בנובמבר 2014
↑  קטלוג הספרים, באתר הספרייה הלאומית
↑  קובי פינקלר, ספר חדש: מקדש בלהבות, באתר ערוץ 7, ‏30/07/2014
↑  חגית רוטנברג, מצביא על הבמה, באתר ערוץ 7, 25 בדצמבר 2003
↑  עוזיאל סבתו, פרק 13: מסתובבים עם גרשון בר כוכבא, באתר ערוץ 7, ‏11/12/2015
| --- | --- |
בקרת זהויות :  NLI: 987007309648705171  LCCN: no2015018262  VIAF: 97415242   WorldCat (עם VIAF): 97415242
דייוויד אוליבר

דייוויד אוליבר (באנגלית: David Oliver; נולד ב-24 באפריל 1982) הוא אתלט אמריקאי, הוא אלוף העולם (מוסקבה 2013) ובעל מדליית ארד אולימפית (בייג'ינג 2008), שיאן ארצות הברית בעבר, 5 פעמים אלוף ארצות הברית (2008, 2010, 2011, 2015 ובאולם: 2008) ושיאו האישי מדרג אותו חמישי בכל הזמנים בריצת 110 מטר משוכות.
ביוגרפיה

אוליבר נולד בדנוור, קולורדו. אמו, ברנדה צ'מבר, הייתה אצנית בריצת 400 מטר משוכות.
ביוגרפיה > 2007

באליפות העולם שנערכה באוסקה יפן בשנת 2007 סיים אוליבר במקום 12 בריצת 110 מטר משוכות בתוצאה של 13.42 שניות.
ביוגרפיה > 2008

באולימפיאדת בייג'ינג (2008) זכה אוליבר במדליית ארד בריצת 110 מטר משוכות בתוצאה של 13.18 שניות, אחרי דאירון רובלס מקובה (12.93 שניות) ודייוויד פיין בן ארצו (13.17 שניות). בסיבוב השני של התחרות הוא קבע את התוצאה המהירה בסיבוב זה (13.16 שניות).
ביוגרפיה > 2010

באליפות העולם באתלטיקה באולם שנערכה בדוחא קטר במרץ 2010 זכה אוליבר במדליית ארד בריצת 60 מטר משוכות בתוצאה של 7.44 שניות, אחרי דאירון רובלס שקבע שיא אליפות חדש של 7.34 שניות, וטרנס טרמל שהשווה את השיא האמריקאי (7.36 שניות).
בתחרות שנערכה בפריז, צרפת ב-16 ביולי אותה שנה קבע אוליבר בריצת 110 מטר משוכות שיא ארצות הברית חדש של 12.89 שניות, באותה העת התוצאה השלישית בטיבה בכל הזמנים.
ביוגרפיה > 2011

בתחרות שנערכה באולם בשטוטגרט גרמניה ב-5 בפברואר 2011 קבע אוליבר בריצת 60 מטר משוכות שיא אישי חדש של 7.37 שניות, מאית השנייה איטי משיא ארצות הברית ובאותה העת התוצאה השישית בטיבה בכל הזמנים.
באליפות העולם שנערכה בטגו קוריאה הדרומית בסוף אוגוסט אותה שנה סיים אוליבר במקום רביעי בריצת 110 מטר משוכות בתוצאה של 13.44 שניות, בתוצאה זהה לזו של אנדי טרנר מבריטניה שזכה במדליית הארד.
ביוגרפיה > 2013 > אלוף עולם

באליפות העולם שנערכה במוסקבה רוסיה בשנת 2013 זכה אוליבר במדליית זהב בריצת 110 מטר משוכות בתוצאה של 13.00 שניות, לפני ריאן וילסון בן ארצו (13.13 שניות) וסרגיי שובנקוב מרוסיה (13.24 שניות).
ביוגרפיה > 2015

במשחקים הפאן-אמריקאיים שנערכו בטורונטו, קנדה ביולי 2015 זכה אוליבר במדליית זהב בריצת 110 מטר משוכות בתוצאה של 13.07 שניות, לני מייקל תומאס מטרינידד וטובגו (13.17 שניות) ושיין בראת'ווייט מברבדוס (13.21 שניות).
שיאים אישיים > אצטדיון

ריצת 110 מטר משוכות: 12.89 שניות (2010)
שיאים אישיים > אולם

ריצת 50 מטר משוכות: 6.50 שניות (2012)
ריצת 55 מטר משוכות: 7.01 שניות (2012)
ריצת 60 מטר משוכות: 7.37 שניות (2011)
גרפולוג

גרפולוג הוא אדם העוסק בגרפולוגיה, כלומר בניתוח כתב יד.
פעילות זו נעשית לשתי מטרות שונות בתכלית:
ניתוח אופיו, התנהגותו ותכונות נוספות של אדם, בעיקר לשם קביעת התאמתו למשרה מסוימת (אבחון תעסוקתי), או התאמתו בתחומים אחרים.
ניתוח כתב יד כדי לזהות האם אדם מסוים הוא כותבו של מסמך מסוים או חתום על מסמך מסוים. ניתוח זה משמש בעיקר בבתי משפט (כולל בתי משפט בישראל).
גרפולוגים עוסקים במקצועם בעיקר כעצמאיים, או במכון לשירותי גרפולוגיה המאגד גרפולוגים אחדים.
הכשרה של גרפולוגים נעשית בעיקר במכונים העוסקים בגרפולוגיה. ישנם גרפולוגים העוסקים בהוראת המקצוע.
לגרפולוג העוסק באבחון תעסוקתי יש עוצמה רבה: בכוחו להשפיע, ואולי אף להכריע, למי תינתן משרה מסוימת. חרף זאת, גרפולוג אינו נדרש בישראל להסמכה או לרישוי.
רבים מהגרפולוגים בישראל מאוגדים במסגרת "האגודה לגרפולוגיה מדעית בישראל", שהוקמה בשנת 1977. הצטרפות לאגודה מותנית במעבר מבחני קבלה.
דאגלס אנגלברט

| --- | --- |

 לידה:  30 בינואר 1925 פורטלנד, ארצות הברית 
 פטירה:  2 ביולי 2013 (בגיל 88) אתרטון, ארצות הברית 
 ענף מדעי:  מדעי האינפורמציה, המצאה, הנדסת חשמל 
 מקום מגורים:  אתרטון, פורטלנד 
 מקום לימודים:  אוניברסיטת המדינה של אורגון (1948)  אוניברסיטת קליפורניה בברקלי (1952)  אוניברסיטת קליפורניה בברקלי (1955)  אוניברסיטת אורגון  Franklin High School 
 מנחה לדוקטורט:  ג'ון רוברט וודיארד 
 מוסדות:  אוניברסיטת קליפורניה בברקלי (1955–1956)  מכון המחקר סטנפורד הבינלאומי (1957–1977)  מקדונל דאגלס (1984–1986)  טיימשייר (1977–1984)  מרכז המחקר איימס (1948–1951) 
 פרסים והוקרה:  פרס טיורינג (1997)  היכל התהילה הלאומי לממציאים (1998)  פרס לזכר יורי רובינסקי (1995)  היכל התהילה של האינטרנט (2014)  מדליית לאבלייס (2001)  עמית מוזיאון היסטוריית המחשב (2005)  פרס ACM למערכת תוכנה (1990)  פרס נורברט וינר לאחריות מקצועית וחברתית (2005)  פרס חלוץ המחשב (1992)  פרס ליימלסון-MIT (1997)  מדליית בנג'מין פרנקלין (1999)  המדליה הלאומית לטכנולוגיה וחדשנות (2000)  מדליית ג'ון פון נוימן של IEEE (1999)  אקדמיית CHI (2002) 
 בן או בת זוג:  Ballard Fish  Karen O'Leary Engelbart 
 צאצאים:  כריסטינה אנגלברט 
 dougengelbart.org
 
דאגלס קארל אנגלברט (באנגלית: Douglas Carl Engelbart;‏ 30 בינואר 1925 – 2 ביולי 2013) היה ממציא אמריקאי שנודע בין השאר כממציא עכבר המחשב. הוא היה חלוץ בממשקי אדם-מחשב, GUI, היפרטקסט ורשתות מחשבים. לאנגלברט הוענק פרס טיורינג בשנת 1997 ומדליית בנג'מין פרנקלין בשנת 1999.
ביוגרפיה

אנגלברט נולד בפורטלנד שבאורגון, השני מבין שלושה ילדים להורים ממוצא גרמני, שוודי ונורווגי. משפחתו התגוררה בפורטלנד עד מות אביו, כאשר היה בן 9 או 10 עברו לכפר Johnson Creek. את לימודיו התיכוניים סיים בפורטלנד בתיכון על שם פרנקלין ב-1942. הוא למד תואר ראשון בהנדסת חשמל באוניברסיטת המדינה של אורגון. באמצע לימודיו, לקראת סוף מלחמת העולם השנייה, זומן אנגלברט לחיל הים האמריקאי ושירת שנתיים בפיליפינים בתור טכנאי מכ"ם. על אי קטן בבקתה הוא קרא לראשונה מאמר של וניבר בוש "As We May Think", אשר השפיע עליו רבות. לאחר המלחמה חזר לאורגון וסיים את לימודיו בשנת 1948.
בשנת 1955 סיים את עבודת הדוקטורט באוניברסיטת קליפורניה בברקלי. בעת זו היה גם חבר באחווה "Sigma Phi Epsilon", ולאחר מכן הוועדה הלאומית לאווירונאוטיקה שכרה אותו למרכז המחקר על שם אמס (Ames Research Center), שם עבד עד שנת 1951. כסטודנט בברקלי סייע בבניית המחשב הדיגיטלי של קליפורניה, CLADIC. עבודת הגמר שלו הובילה לרישום של מספר פרויקטים, ולאחר סיום התואר השני הוא נשאר בברקלי במשרת עוזר מרצה במשך שנה, אך לבסוף עזב כי גרס שלא יממש את מטרותיו שם.
בשנות ה-60 של המאה ה-20 היה מעורב בפיתוח ARPANET - רשת מחשבים הראשונה בעולם שהופעלה ב-29 באוקטובר 1969. בשנת 1970 קיבל פטנט על התקן שהיה יכול לתת מיקום על צג המחשב: עכבר. הוא לא קיבל תמלוגים על המצאת העכבר, מכיוון שתוקף הפטנט פג בשנת 1987, לפני שהמכשיר נכנס לשימוש רחב.
מסיבות שונות, במהלך שנות ה-70 של המאה ה-20 הפסיק אנגלברט את עבודתו בחברות המובילות בתחום המחשבים.
ביולי 2013 נפטר אנגלברט בגיל 88 בביתו באתרטון (Atherton) שבעמק הסיליקון, קליפורניה, בשל אי-ספיקת כליות. בשנותיו האחרונות היה מאובחן גם באלצהיימר. הוא הותיר 4 ילדים.